**KAIŠIADORIŲ RAJONO SAVIVALDYBĖS 2018 METŲ ŠVIETIMO PAŽANGOS ATASKAITA**

Šioje ataskaitoje pateikiami apibendrinti Kaišiadorių rajono savivaldybės švietimo veiklos rezultatai ir jų kaita. Švietimo pažanga analizuojama tikslo, jo įgyvendinimui numatytų uždavinių ir jų pamatavimui detalizuotų produktų kriterijų požiūriu.

2018 m. iškeltas tikslas ,,Užtikrinti gyventojams kokybiškas ir prieinamas švietimo ir sporto paslaugas“ ir šie uždaviniai:

* užtikrinti privalomo formaliojo švietimo programų prieinamumą ir jų įgyvendinimo kokybę;
* užtikrinti neformaliojo švietimo ir sporto programų įvairovę ir jų įgyvendinimo kokybę.

**Pirmo uždavinio įgyvendinimo pamatavimui numatyti šie produkto kriterijai:**

- Sukurtos ir atnaujintos mokymo patalpos. Planuota reikšmė – 2.

- Ikimokyklinio ugdymo įstaigas pageidaujančių lankyti vaikų poreikio tenkinimas %. Planuota reikšmė – 90 %.

- Ketvirtos klasės mokinių, pasiekusių aukštesnįjį ir pagrindinį pasiekimų lygį %. Planuota reikšmė – 65 %.

- Pagrindinį išsilavinimą įgijusių mokinių % nuo bendro dešimtoje klasėje besimokančiųjų mokinių skaičiaus. Planuota reikšmė – 88 %.

- Vidurinį išsilavinimą įgijusių mokinių % nuo bendro dvyliktoje klasėje besimokančiųjų mokinių skaičiaus. Planuota reikšmė – 88%.

**Antro uždavinio įgyvendinimo pamatavimui numatyti šie produkto kriterijai:**

- Programose, renginiuose dalyvavusių dalyvių / ugdytinių skaičius. Planuota reikšmė 7500.

- Kaišiadorių švietimo ir sporto paslaugų centre. Planuota reikšmė 610.

- Kaišiadorių meno mokykloje. Planuota reikšmė 410.

- Vaikų mokymo plaukti bendrojo ugdymo mokyklose programai skiriamų kontaktinių valandų skaičius per savaitę / mokinių, skaičius. Planuota reikšmė 33/410

- Įgyvendintų neformaliojo suaugusiųjų švietimo programų / dalyvių skaičius. Planuota reikšmė 3/100.

- Įgyvendintų neformaliojo vaikų švietimo programų / dalyvių skaičius. Planuota reikšmė 40/1300.

- Mokinių, dalyvavusių rajoniniuose dalykinių olimpiadų, konkursų ir kitų renginių etapuose, skaičius. Planuota reikšmė 2800.

**PIRMOJO UŽDAVINIO RODIKLIŲ PASIEKTOS REIKŠMĖS IR ĮGYVENDINTOS VEIKLOS**

1. Pirmo uždavinio įgyvendinimo rodiklis ,,Sukurtos ir atnaujintos mokymo patalpos“ yra viršytas, nes buvo planuota atnaujinti arba naujai įrengti 2 mokymo patalpas, tačiau 2018 m. buvo atnaujintos arba įkurtos 3 mokymo patalpos: įkurta ikimokyklinio ugdymo grupė Kaišiadorių r. Rumšiškių Antano Baranausko gimnazijos Dovainonių skyriuje, įrengta žaidimų aikštelė prie Kaišiadorių r. Gudienos mokyklos-darželio ,,Rugelis“, Kaišiadorių Vaclovo Giržado progimnazijos Antakalnio skyriuje įrengta biblioteka ir suremontuota ikimokyklinio ugdymo grupė, taip pat atnaujinta kompiuterinė įranga Kaišiadorių r. Žiežmarių ir Kaišiadorių Algirdo Brazausko gimnazijose.
2. Pirmo uždavinio įgyvendinimo rodiklio ,,Ikimokyklinio ugdymo įstaigas pageidaujančių lankyti vaikų poreikio tenkinimas %“ planuota reikšmė – 90 %, o faktinė – 98 %. Į ikimokyklinio ugdymo grupes dėl vietų trūkumo liko nepriimti 6 vaikai: 3 vaikai į Kruonio gimnazijos daugiafunkcį centrą ir 3 vaikai į Palomenės pagrindinės mokyklos ikimokyklinio ugdymo grupę. Mokslo metų eigoje 5 vaikai buvo priimti į ikimokyklinio ugdymo grupes ir 2019 metų sausio pirmai dienai liko nepriimtas 1 vaikas. Taigi planuota reikšmė įvykdyta ir viršyta. Ikimokyklinio ugdymo prieinamumas Kaišiadorių rajono savivaldybėje tenkina daugumos tėvų poreikius.

3. Pirmo uždavinio įgyvendinimo rodiklio ,,Ketvirtos klasės mokinių, pasiekusių aukštesnįjį ir pagrindinį pasiekimų lygį %“ planuota reikšmė – 65 %, o pasiekta – 73 %, kuris 4% didesnis negu 2017 m. 4 klasės mokinių, dalyvavusių nacionaliniame mokinių pasiekimų patikrinime.

4. Pirmo uždavinio įgyvendinimo rodiklio ,,Pagrindinį išsilavinimą įgijusių mokinių %“ nuo bendro dešimtoje klasėje besimokančiųjų mokinių skaičiaus“ pasiekta planuota reikšmė, nes 88 % mokinių nuo bendro dešimtoje klasėje besimokančiųjų skaičiaus įgijo pagrindinį išsilavinimą. 2018 m. pagrindinio ugdymo pasiekimų patikrinime patikrinti 339 mokinių lietuvių kalbos ir literatūros pasiekimai, bendras įvertinimo vidurkis – 5,76, kuris 0,77 vidurkio dalimi mažesnis negu 2017 m. Patikrinti 317 mokinių matematikos pasiekimai, bendras įvertinimo vidurkis – 4,47, kuris 0,93 vidurkio dalimi didesnis negu 2017 m.

5. Pirmo uždavinio įgyvendinimo rodiklio ,,Vidurinį išsilavinimą įgijusių mokinių % nuo bendro dvyliktoje klasėje besimokančiųjų mokinių skaičiaus“. Planuota reikšmė (88 %) nepasiekta, nes vidurinį išsilavinimą įgijo tik 74,2 %, o 25,8 % gavo mokymosi pasiekimų pažymėjimus. Suplanuotos reikšmės nepavyksta pasiekti, nes Suaugusiųjų ir jaunimo mokyklos Pravieniškių skyriuose besimokantys suaugusieji dažnu atveju neprisiima atsakomybės už savo mokymąsi ir daugiausia mokinių neįgijusių vidurinį išsilavinimą yra šios mokyklos mokiniai.

2018 m. toliau tęsiamas ,,Lyderių laikas 3“ Kaišiadorių rajono savivaldybės pokyčio projekto ,,Įsivertinimas, ugdantis vaikų atsakomybę ir savarankiškumą“ įgyvendinimas. Įgyvendintos šios veiklos:

1. Projekte dalyvavo 23 švietimo įstaigos (100 proc.), 271 asmuo įsitraukė į pokyčio projekto metu vykusius mokymus, veiklas.
2. Įvyko 11 mokyklinių renginių, 2 mokymai, 1 mokymai ne švietimiečiams, kuriuose dalyvavo 246 dalyviai (vadovai, mokytojai, kitų sričių darbuotojai).
3. Gryninant pokyčio projekto temą vyko diskusijos su savivaldybės 9 metodinių būrelių atstovais (lietuvių k., užsienio k., technologijų, mokyklų bibliotekininkų, tiksliųjų mokslų, socialinių pedagogų, dorinio ugdymo, socialinių mokslų, metodinės tarybos), pokalbiuose dalyvavo 57 nariai.
4. Išleisti LL3 pokyčio projekto plakatai, skirti mokytojams ir mokiniams (30 vnt. – mokytojams, 225 vnt. – mokiniams).
5. Sukurta Facebooke paskyra ,,Lyderių laikas 3“ – Kaišiadorys“, kurioje talpinama aktuali informacija apie pokyčio projekto įgyvenimą, įvairūs straipsniai susiję su pokyčio projekto tema.
6. Įvyko 3 stažuotės užsienyje (Suomija-Estija, Lenkija-Vokietija, Lenkija-Čekija), kuriose dalyvavo 12 kūrybinės komandos narių, susipažinta su švietimo sistemomis, pasidalinta gerąja praktika.
7. Įvyko 4 stažuotės Lietuvos savivaldybėse (Šaulių savivaldybėje, Šaulių rajono savivaldybėje, Panevėžio savivaldybėje, Vilniaus miesto savivaldybėje), dalyvavo beveik visų švietimo įstaigų atstovai (išskyrus 3 lopšelius-darželius), 25 dalyviai. Stažuočių metu domėtasi mokinių pažangos stebėjimo ir fiksavimo patirtimi kitose savivaldybėse, poveikį mokinių pasiekimams ir mokymosi motyvacijai.
8. Švietimo lyderystės formaliąsias studijas baigė ir įgijo magistro laipsnį 2 savivaldybės švietimo darbuotojai.
9. Įvyko mokinių forumas–apskritojo stalo diskusija, kuriame dalyvavo 22 mokiniai. Išsakyta mokinių nuomonė apie įsivertinimo svarbą, problemas ir poveikį pasiekimams.
10. Įvyko Kaišiadorių rajono savivaldybės pedagogų atvirų veiklų/pamokų ciklo „Įsivertinimas, ugdantis vaikų atsakomybę ir savarankiškumą“:
    1. atviros veiklos stebėtos 18 įstaigų (4 gimnazijose, 5 pagrindinėse mokyklose, 3 mokyklose-darželiuose, 4 lopšeliuose-darželiuose, 2 neformaliojo ugdymo mokyklose);
    2. atviros veiklos vyko: Rumšiškių g-jos – 8 pamokos, Meno mokyklos – 6, Kruonio g-jos – 4, Paparčių MDC – 4, Žaslių pagr. m-kla – 4, Žiežmarių m/d – 3, Pravieniškių pagr. m-kla – 3, Žiežmarių g-jos – 3, Palomenės pagr. m-kla – 3, A. Brazausko g-jos – 2, Kaišiadorių l/d ,,Spindulys“ – 2, Sporto skyriaus – 2, Stasiūnų m/d – 1, Gudienos m/d -1, Pravieniškių l/d – 1, Rumšiškių l/d -1, Žaslių l/d – 1, Šv. Faustinos m-kla – 1;
    3. Stebėtos 49 atviros pamokos / veiklos, atviras pamokas vedė 56 mokytojai, iš jų – dviese ar trise vestos 7 pamokos (16 mokytojų), pamokas / veiklas stebėjo 9 išorės vertintojai, 18 mokytojų, 10 vadovų;
    4. pamokos stebėtos vaikų ikimokyklinio / priešmokyklinio ugdymo grupėse, ir 1–12 klasėse;
    5. atvirose pamokose dalyvavo 589 mokiniai (13 proc. savivaldybės mokinių);
    6. Veiklas vedė mokytojai pagal kvalifikacines kategorijas: ME – 1 (N. Kocienė), MM –22, VM – 26, M – 9;
    7. atviros veiklos vyko šių mokomųjų dalykų pamokose: lietuvių k. – 8 pamokos; matematika – 6 pamokos; anglų k. ir IKT – po 3; biologija, tikyba, muzika, plaukimas, pasaulio pažinimas – po 2; rusų k., dailė, geografija, istorija, sveika gyvensena, projektų pristatymas – po 1; muzikos specialybės dalykai (birbynė, fortepijonas, gitara, klarnetas, muzikos istorija); ikimokyklinis (ryto ratas, „Žvilgsnis į dangų“, žmogaus kūno dalys iš geometrinių figūrų, logopedinės pratybos ir t. t.) – 7;
    8. Įvyko gerosios patirties sklaidos renginys „Atviros pamokos – profesinis įsivertinimas, refleksija, tobulėjimas", kuriame dalyvavo 29 mokytojai;
    9. Išanalizuoti duomenys, parengtos rekomendacijos, su kuriomis supažindinta savivaldybės pedagoginė bendruomenė.
11. Siekiant užtikrinti pokyčio projekto tvarumą, keičiama metodinės veiklos organizavimo tvarka savivaldybėje, įkuriant švietimo pokyčių inicijavimo grupę, kurią sudaro švietimo įstaigų direktorių pavaduotojai ugdymui. Švietimo pokyčių inicijavimo grupės veikloje dalyvauja 23 nariai, įvyko 4 šios grupės susirinkimai. Grupės paskirtis – inicijuoti švietimo pokyčius, padėti įgyvendinti švietimo politiką savivaldybėje, vadovauti mokytojų gerosios patirties sklaidai, spręsti mokyklose kylančias ugdymo organizavimo problemas, siekiant gerinti vaikų / mokinių ugdymosi pasiekimus.
12. Skirtas finansavimas ilgalaikei kvalifikacijos tobulinimo programai ,,Įsivertinimas, ugdantis vaikų atsakomybę ir savarankiškumą“, kurią sudaro trys moduliai: pamokos uždavinys, vertinimo/įsivertinimo kriterijai; įsivertinimo metodų įvairovė ir tikslingumas, įsivertinimo duomenų panaudojimas; ikimokyklinio ugdymo vaikų pažangos pamatavimas.
13. Visiems švietimo įstaigų vadovams suformuluotos metinės veiklos užduotys, siekiant užtikrinti pokyčio projekto įgyvendinimą.

**ANTROJO UŽDAVINIO RODIKLIŲ PASIEKTOS REIKŠMĖS IR ĮGYVENDINTOS VEIKLOS**

1. Antro uždavinio įgyvendinimo rodiklio ,,Programose, renginiuose dalyvavusių dalyvių / ugdytinių skaičius“ planuota reikšmė buvo 7500 dalyvių, o pasiekta – 5058.
2. Antro uždavinio įgyvendinimo rodiklių ,, Kaišiadorių švietimo ir sporto paslaugų centre“ planuotas ugdytinių skaičius – 610, o faktinė reikšmė – 553, o ,,Kaišiadorių meno mokyklos“ planuota ir pasiekta reikšmė – 410. Neformaliojo vaikų švietimo įstaigos tenkina mokinių poreikį.
3. Vaikų mokymo plaukti bendrojo ugdymo mokyklose programa sėkmingai įgyvendinama, jos vykdymui skiriamos 33 kontaktinės valandos per savaitę ir mokoma plaukti 410 2–4 klasių mokinių. Planuota reikšmė pasiekta.
4. Parengtas ir patvirtintas ,,Kaišiadorių rajono savivaldybės neformaliojo suaugusiųjų švietimo ir tęstinio mokymosi 2019–2021 metų veiksmų planas“ (Kaišiadorių rajono savivaldybės tarybos 2018 m. gruodžio 20 d. sprendimas Nr.V17-325), organizuotas konkursas programų finansavimui. Finansuotos 4 programos, kuriose dalyvavo 334 suaugusieji ir tobulino bendrąsias bei profesines kompetencijas. Planuota reikšmė pasiekta ir viršyta.
5. Iš savivaldybės biudžeto skirtų lėšų buvo finansuotos 8 programos (vasaros poilsio), kuriose dalyvavo 167 mokiniai.
6. Antro uždavinio įgyvendinimo rodiklio ,,Mokinių, dalyvavusių rajoniniuose dalykinių olimpiadų, konkursų ir kitų renginių etapuose, skaičius“ faktinė reikšmė –2800, o pasiekta – 2335.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_